Vroeg in 2017 het Elsanne besluit sy wil haar eie pad loop en skryf toe vir Kobus ’n brief om te sê sy wil skei.
“Kobus het dit aanvaar en die eg­skeiding het baie vreedsaam verloop. Ons prokureur het gesê hy het nog nooit so iets gesien nie,” vertel sy en lag moedig.
Maar Kobus was nog altyd ’n depressie­lyer wat geweier het om enige medikasie daarvoor te neem, vertel sy.
Iemand wat klaarblyklik nie geweet het die egpaar is reeds geskei nie, het Kobus gebel en vertel van sy vrou se “affair”. Wie dit was wat gebel het, weet Elsanne nie.
“Kobus het my toe begin dreig. Hy het talle boodskappe aan my gestuur en my gebel en gesê hy gaan ons doodmaak en dat ek nie gelukkig sal wees nie. Hy kon nie daarmee cope nie,” vertel Elsanne.
Hy was skielik “oud en verwaarloos”, en sy het hom dokter toe geneem. Hulle het ’n afspraak vir hom by ’n psigiater gemaak wat hy nooit nagekom het nie.
Dit was Kobus wat in die badkamer van hul huis sonder ’n woord die knipper uit haar hand gevat en deur haar lokke gestoot het.
Nou is dit Ivan wat haar deurentyd ­ondersteun. Die twee het onlangs ’n rolstoelvriendelike huis saam gekoop.
Die trane begin weer vrylik oor haar wange rol. Sy kan regtig niks slegs van Kobus sê nie, sê sy en soek ’n sneesdoekie. Sy is nie kwaad vir hom nie.